ELFLA projekta numurs: 18-04-A00403-000015

Pasūtītāja līgumu reģ.Nr. 2-6.2 U/ELFLA-47-2018

Uzņēmēja līgumu reģ.Nr.\_\_\_\_\_\_\_\_\_\_\_\_\_\_\_\_

**UZŅĒMUMA LĪGUMS**

par būvdarbu veikšanu

Rīgā 2018.gada 22.novembrī

**Valsts sabiedrības ar ierobežotu atbildību “Zemkopības ministrijas nekustamie īpašumi”,** vienotais reģistrācijas Nr.40003338357, tās valdes locekļa Sergeja Zikina personā, kurš darbojas pamatojoties uz sabiedrības statūtiem, turpmāk tekstā – Pasūtītājs, no vienas puses, un

**Sabiedrība ar ierobežotu atbildību "Ģenerāluzņēmējs",** vienotais reģistrācijas Nr.54103086081, tās valdes locekļa Mārtiņa Ozoliņapersonā, kurš darbojas pamatojoties uz sabiedrības statūtiem turpmāk tekstā - Uzņēmējs, no otras puses, abi kopā turpmāk tekstā - Puses, vai katrs atsevišķi - Puse,

ievērojot valsts iepirkuma ar identifikācijas **ZMNĪ 2018/84 ELFLA** – „Valsts nozīmes ūdensnotekas Paskule, ŪSIK kods 4162:01, pik. 00/00-86/70 atjaunošana Kokneses un Bebru pagastā, Kokneses novadā” nolikumu, rezultātu (2018.gada 12.novembra Piedāvājumu vērtēšanas (zemākās cenas gadījumā) sēdes protokols Nr.4) un Uzņēmēja iesniegto piedāvājumu, vienojas un noslēdz šāda satura līgumu,

1. **Līguma priekšmets**

* 1. Pasūtītājs uzdod, bet Uzņēmējs apņemas veikt **valsts nozīmes ūdensnotekas Paskule, ŪSIK kods 4162:01, pik. 00/00-86/70 atjaunošana Kokneses un Bebru pagastā, Kokneses novadā,** turpmāk tekstā – Objekts,**atjaunošanas būvdarbus**, turpmāk tekstā – Darbi.
  2. Darbi veicami saskaņā ar:
* spēkā esošajiem normatīvajiem aktiem, kas reglamentē būvniecību un būvju ekspluatāciju, tai skaitā Ministru kabineta 2014. gada 16. septembra noteikumiem Nr. 550 „Hidrotehnisko un meliorācijas būvju būvnoteikumi”, Zemkopības ministrijas 2009. gada 7. aprīļa rīkojumu Nr. 65 apstiprinātajiem uzņēmumu tehniskajiem noteikumiem „Meliorācijas sistēmas – būvdarbu izpilde un būvju nodošana ekspluatācijā” un Ministru kabineta 2003. gada 25. februāra noteikumiem Nr.92 „Darba aizsardzības prasības, veicot būvdarbus”;
* būvprojektu un Līguma noteikumiem.

1.3. Līgums tiek slēgts Eiropas lauksaimniecības fonda lauku attīstībai Latvijas Lauku attīstības programmas 2014.-2020. gadam pasākuma “Ieguldījumi materiālajos aktīvos” apakšpasākuma “Atbalsts ieguldījumiem lauksaimniecības un mežsaimniecības infrastruktūras attīstībā” (ELFLA) projekta Nr. 18-04-A00403-000015 ietvaros.

**2. Līguma un garantijas darbu saistību izpildes nodrošinājums**

2.1. Uzņēmējs 5 (piecu) darba dienu laikā no Līguma noslēgšanas dienas iesniedz Pasūtītājam līguma saistību izpildes nodrošinājumu 10% (desmit procentu) apmērā no Līgumsummas bez PVN, turpmāk tekstā - Līguma saistību izpildes nodrošinājums. Līguma saistību izpildes nodrošinājumam ir jābūt par 1 (vienu) mēnesi garākam par plānoto būvdarbu izpildes termiņu (saskaņā ar Līguma 4.2.punktā).

2.1.1. Ja Uzņēmējs neievēro Līguma 2.1. punkta nosacījumus Līgums zaudē savu spēku.

2.2. Uzņēmējs 10 (desmit) darba dienu laikā no akta par būves pieņemšanu ekspluatācijā apstiprināšanas dienas iesniedz Pasūtītājam garantijas darbu saistību izpildes nodrošinājumu 5% (piecu procentu) apmērā no Līgumsummas bez PVN, turpmāk tekstā – Garantijas saistību izpildes nodrošinājums. Garantijas saistību izpildes nodrošinājumam ir jābūt spēkā visā garantijas laikā (saskaņā ar Līguma 4.10.punktu) no akta par būves pieņemšanu ekspluatācijā apstiprināšanas dienas, turpmāk tekstā – Garantijas laiks.

2.2.1. Ja Uzņēmējs neievēro Līguma 2.2. punkta nosacījumus Pasūtītājs ir tiesīgs atlikt galīgo norēķinu (saskaņā ar Līguma 3.5.punktu). Šajā punktā minētais neierobežo Pasūtītāja tiesības aprēķināt līgumsodu saskaņā ar Līguma 7. sadaļas noteikumiem.

2.3. Pretendents līguma sastību izpildes nodrošinājumu vai garantijas saistību izpildes nodrošinājumu, turpmāk tekstā – Nodrošinājums, ir tiesīgs nodrošināt sekojošā kārtībā:

2.3.1. nodrošinājumu izsniegusi banka vai apdrošināšanas sabiedrība, kas Latvijas Republikas normatīvajos tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā. Apdrošināšanas polise jāiesniedz kopā ar apmaksu apliecinošu dokumentu.

2.3.2. nodrošinājums ir iemaksāts Pasūtītāja bankas kontā (konta Nr.LV47 HABA 0001 4070 39086, AS “Swedbank”, HABALV22), bankas maksājuma uzdevumā norādot saistību nodrošinājuma veidu un iepirkuma līguma numuru”.

2.3.3. Nodrošinājuma devējs Nodrošinājuma nosacījumos garantē, ka 15 (piecpadsmit) dienu laikā no Pasūtītāja pamatota rakstiska pieprasījuma izmaksā Pasūtītājam vai Pasūtītājs ietur pretendenta iemaksāto piedāvājuma nodrošinājuma summu.

2.4. Nodrošinājums (vai tā daļa) var tikt izmantots kā kompensācija Pasūtītājam par zaudējumiem, kuri Uzņēmējam ir jāatlīdzina saskaņā ar Līguma nosacījumiem, un kurus Pasūtītājam ir tiesības bezstrīdus kārtībā ieturēt, vai kurus nodrošinājuma devējs (kredītiestāde vai apdrošinātājs) izmaksā Pasūtītājam.

2.5. Par katru kompensācijas pieprasījumu (Nodrošinājuma vai tā daļas izmantošanu) Pasūtītājs nosūta rakstisku paziņojumu Uzņēmējam un Līgumu 2.3.1.punkta gadījumā apdrošinātājam vai bankai, vienlaikus pievienojot prasību par Nodrošinājuma atjaunošanu Līguma 2.1., 2.2. punktos noteiktajā apmērā, kuru Uzņēmējs apņemas izpildīt ne vēlāk kā 5 (piecu) darba dienu laikā.

2.6. Līguma saistību izpildes nodrošinājums, kas ir iemaksāts saskaņā ar Līguma 2.1. punktu un kas atlicis pēc kompensāciju ieturēšanas, ja tādas prasības ir bijušas, tiek atmaksāts Uzņēmējam 10 (desmit) darba dienu laikā pēc akta par būves pieņemšanu ekspluatācijā parakstīšanas un iesniegšanas Pasūtītājam;

2.7. Garantijas saistību izpildes nodrošinājums, kas ir iemaksāts saskaņā ar Līguma 2.2. punktu un kas atlicis pēc kompensāciju ieturēšanas, ja tādas prasības ir bijušas, tiek atmaksāts Uzņēmējam 10 (desmit) darba dienu laikā pēc Garantijas laika beigām.

**3. Līguma summa un norēķinu kārtība**

3.1. Kopējā summa par visiem Līgumā paredzētajiem Darbiem ir noteikta **bez PVN EUR 114 309,75 un PVN 21% EUR 0,00 (saskaņā ar likumu “Pievienotās vērtības nodokļa likums” 142.pantu), kopā EUR 114 309,75 (viens simts četrpadsmit tūkstoši trīs simti deviņi euro, 75 centi)**, turpmāk tekstā – Līgumsumma, saskaņā ar tāmi (1. pielikums).

3.2. Norēķinu par iepriekšējā mēnesī paveiktajiem Darbiem, Pasūtītājs veic 30 (trīsdesmit) dienu laikā pēc akta apstiprināšanas, saskaņā ar Līguma 4.3. punktu un Uzņēmēja izrakstītā rēķina saņemšanas.

3.3. Galīgo norēķinu Pasūtītājs veic 30 (trīsdesmit) dienu laikā pēc:

- akta par būves pieņemšanu ekspluatācijā apstiprināšanas, saskaņā ar Līguma 4.9. punktu;

- Garantijas saistību izpildes nodrošinājuma, kas noformēts atbilstoši Līguma 2.2. punktam, saņemšanas;

- Uzņēmēja izrakstītā rēķina saņemšanas.

3.4. Uzņēmējam izrakstot rēķinu, tajā obligāti jānorāda šāda informācija: **ELFLA projekta numurs, pilns objekta nosaukums***,* **līguma reģistrācijas numurs un datums.**

3.5. Pasūtītājs ir tiesīgs atlikt norēķinu šādos gadījumos:

- Ja Uzņēmējs rēķinā nav norādījis Līguma 3.4. punktā noteikto informācija līdz trūkumu novēršanai;

- Ja Pasūtītājam savlaicīgi netiek piešķirts paredzētais valsts budžeta finansējums. Minētais apstāklis uzskatāms par nepārvaramo varu Līguma 7.5. punkta izpratnē;

- ja Uzņēmējs nav ievērojis Līguma 2.2., 2.5. punkta nosacījumus.

3.5.1. Šajā gadījumā Pasūtītājam ir pienākums rakstveidā paziņot Uzņēmējam par norēķinu atlikšanas iemesliem. Šajā punktā minētais ierobežo Uzņēmēja tiesības aprēķināt līgumsodu par maksājuma samaksas termiņa kavējumu saskaņā ar Līguma 7.2. punktu.

**4. Darbu izpildes termiņš, pieņemšanas – nodošanas kārtība un garantija**

4.1. Uzņēmējs apņemas uzsākt darbus saskaņā ar Darbu izpildes grafikā (3. pielikums) norādīto Darbu uzsākšanas laiku, turpmāk tekstā – Darbu uzsākšanas termiņš, bet ne ātrāk kā saņemta būvatļauja ar būvvaldes atzīmi par visu būvatļaujā ietverto nosacījumu izpildi.

4.2. Uzņēmējs apņemas pabeigt Darbus līdz **2019. gada 31. jūlijam**, turpmāk tekstā – Darbu pabeigšanas termiņš, ievērojot Darbu izpildes grafiku.

4.3. Uzņēmējs līdz katra mēneša 3 (trešajam) datumam iesniedz Pasūtītājam izpildīto „Darbu pieņemšanas – nodošanas aktu”, turpmāk tekstā – Akts (2. pielikums), iepriekš saskaņojot to ar Pasūtītāja pieaicināto Būvuzraugu.

4.4. Pasūtītājs izskata iesniegto Aktu 10 (desmit) darba dienu laikā, piekrītot vai izsakot savus iebildumus vai pretenzijas. Pušu parakstītais Akts kļūst par Līguma pielikumu un tā neatņemamu sastāvdaļu.

4.5. Gadījumā ja, pieņemot Darbus, tiek konstatēta Darbu neatbilstība Līguma nosacījumiem, turpmāk tekstā – Neatbilstība, Pasūtītājs rakstiski paziņo Uzņēmējam argumentētus iebildumus vai pretenzijas, turpmāk tekstā – Pretenzija.

4.5.1. Pēc Pretenzijas saņemšanas, Puses 10 (desmit) darba dienu laikā vienojas par konstatēto Neatbilstību novēršanas kārtību, parakstot atsevišķu protokolu. Šajā gadījumā Uzņēmējam ir pienākums par saviem līdzekļiem novērst visas Neatbilstības, ievērojot protokola nosacījumus. Pēc Neatbilstību pilnīgas novēršanas Uzņēmējs atkārtoti iesniedz Pasūtītājam Aktu, iepriekš saskaņojot to ar Pasūtītāja pieaicināto Būvuzraugu. Līdz Akta parakstīšanai Darbi uzskatāmi par nenodotiem.

4.6. Akta parakstīšana neatbrīvo Uzņēmēju no atbildības par slēptiem Akta parakstīšanas laikā nekonstatētiem Darbu defektiem, trūkumiem vai pārējām neatbilstībām Līguma nosacījumiem, kā arī neatbrīvo Uzņēmēju no pienākuma veikt Līguma saistību izpildi, kuras uz Akta parakstīšanas dienu vēl nav pilnībā izpildītas.

4.7. Pēc Darbu pabeigšanas (ievērojot Darbu pabeigšanas termiņu), Uzņēmējs iesniedz Pasūtītājam šādus dokumentus:

- apliecinājumu par būves gatavību ekspluatācijai;

- institūciju, kuras izdevušas tehniskos noteikumus, vai pašvaldību, kuras izdevušas pašvaldības saistošos noteikumus, atzinumus par būves atbilstību izsniegtajiem noteikumiem;

- meliorācijas sistēmu un būvju izpildmērījumus un izpildzīmējumus (šķērsgriezumus, garenprofilus) uz datu nesēja (USB Flash) ,,\*.dwg” vai ,,\*.dgn” formātā;

- būvdarbu žurnālu;

- nozīmīgo konstrukciju un segto darbu pieņemšanas aktus;

- iebūvēto būvizstrādājumu atbilstību apliecinošu dokumentāciju.

4.8. Objekta pieņemšana ekspluatācijā tiek organizēta, ievērojot Ministru kabineta 2014. gada 16. septembra noteikumus Nr. 550 „Hidrotehnisko un meliorācijas būvju būvnoteikumi”.

4.9. Objekts ir uzskatāms par nodotu ekspluatācijā ar akta par būves pieņemšanu ekspluatācijā parakstīšanu.

4.10. Visu Objektā izpildīto Darbu Garantijas laiks ir **24 (divdesmit četri)** mēneši.

4.11. Gadījumā, ja Garantijas laikā Pasūtītājs konstatē defektu, trūkumu vai kādu neatbilstību Līguma nosacījumiem Pasūtītājs par to sastāda aktu, nepieciešamības gadījumā pieaicinot Uzņēmēju vai kompetentās trešās personas (institūcijas).

4.12. Gadījumā, ja tiek konstatēts, ka defekts, trūkums vai neatbilstība ir attiecināma uz Līgumā noteikto garantiju, turpmāk tekstā – Garantijas darbi, Pasūtītājs nosūta rakstisku paziņojumu Uzņēmējam. Pēc šāda paziņojuma saņemšanas, Puses 10 (desmit) darba dienu laikā vienojas par Garantijas darbu izpildes kārtību, parakstot atsevišķu protokolu. Šajā gadījumā Uzņēmējam ir pienākums par saviem līdzekļiem veikt visus Garantijas darbus (t.i. novērst defektus, trūkumus vai neatbilstību Līguma nosacījumiem), ievērojot protokola nosacījumus.

4.13. Ja Uzņēmējs pēc paziņojuma saņemšanas noteiktajā laikā nav vienojies ar Pasūtītāju par Garantijas darbu izpildi vai arī nav veicis Garantijas darbus noteiktajā termiņā, Pasūtītājs ir tiesīgs, rakstiski paziņojot par to Uzņēmējam, veikt Garantijas darbus patstāvīgi vai pieaicinot trešās personas. Šajā gadījumā Uzņēmējs atlīdzina Pasūtītājam visus radušos izdevumus, samaksu veicot 10 (desmit) dienu laikā pēc atbilstoša pieprasījuma (rēķina) no Pasūtītāja saņemšanas. Ja samaksa netiek veikta noteiktajā termiņā vai apmērā, Pasūtītājs ir tiesīgs izmantot Garantijas saistību izpildes nodrošinājumu.

4.13.1. Šajā punktā minētais neierobežo Pasūtītāja tiesības aprēķināt līgumsodu par Garantijas darbu pabeigšanas termiņa kavējumu 0,5% (nulle komats pieci procenti) apmērā no Līgumsummas par katru nokavējuma dienu, bet ne vairāk kā 10% (desmit procenti) no Līgumsummas.

**5. Uzņēmēja pienākumi**

5.1. Uzņēmējs apņemas:

5.1.1. 5 (piecu) darba dienu laikā no Līguma noslēgšanas dienas iesniegt Pasūtītājam šādus dokumentus:

- Līguma saistību izpildes nodrošinājumu saskaņā ar Līguma 2.1. punktu;

- Uzņēmēja (būvdarbu veicēja) civiltiesiskās atbildības obligātās apdrošināšanas polises kopiju;

- Būvdarbu žurnālu;

- Atbildīgā būvdarbu vadītāja un būvdarbu vadītāju saistību rakstus;

- Atbildīgo būvspeciālistu profesionālās civiltiesiskās atbildības apdrošināšanas polises kopiju;

- Darba aizsardzības speciālista apliecības par profesionālās pilnveides izglītību kopiju;

- Darba aizsardzības plānu, atbilstoši Ministru kabineta 2003.gada 25.februāra noteikumiem Nr.92 „Darba aizsardzības prasības, veicot būvdarbus”;

5.1.2. Nekavējoties rakstveidā paziņot Pasūtītājam par visiem no Uzņēmēja neatkarīgiem apstākļiem, kas Uzņēmējam varētu traucēt Līguma izpildi.

5.1.3. Veikt Darbus ar saviem darba rīkiem un ierīcēm (darbaspēku, materiāliem u.t.t.) ievērojot Līguma noteikumus.

5.1.4. Darbu organizēšanā un to veikšanas laikā ievērot darba aizsardzības noteikumus, ugunsdrošības, vides piesārņojuma samazināšanas un dabas resursu aizsardzības noteikumus, kā arī citus normatīvos aktus, kas regulē konkrēto būvdarbu veikšanu.

5.1.5. Savlaicīgi sagatavot un iesniegt Pasūtītājam ar Līguma izpildi saistītu dokumentāciju, kā arī sniegt (nekavējoties) rakstiskus paskaidrojumus jautājumos, kas saistīti ar Līguma izpildi.

5.1.6. Līguma darbības laikā uzturēt kārtībā Objektu un pirms akta par būves pieņemšanu ekspluatācijā apstiprināšanas vai Līguma pirmstermiņa izbeigšanas gadījumā, ar saviem spēkiem un līdzekļiem attīrīt Objektu no savām mantām (darba rīkiem, ierīcēm, materiāliem u.t.t.).

5.2. Uzņēmējs ir materiāli atbildīgs par:

- Darbu izpildes laikā izmantoto darba rīku, ierīču (materiālu u.t.t.) kvalitāti un darbaspēka (personāla) kvalifikāciju;

- izpildīto Darbu apjomu, kvalitāti un termiņiem saskaņā ar Līguma nosacījumiem;

- līgumsaistību pārkāpšanu, kā arī par Pasūtītājam un trešajām personām nodarītajiem tiešajiem zaudējumiem savas vainas dēļ, saskaņā ar spēkā esošiem normatīviem aktiem.

5.3. Uzņēmējam ir aizliegts šajā Līgumā noteiktās tiesības un saistības nodot apakšuzņēmējam, kas nav uzrādīts iepirkumam iesniegtajā piedāvājumā vai rakstiski saskaņots ar Pasūtītāju. Uzņēmējs atbild par apakšuzņēmēja veiktajiem darbiem, uzņemoties risku uz savu atbildību.

5.4. Uzņēmējs nav tiesīgs bez saskaņošanas ar Pasūtītāju veikt Līguma izpildē iesaistītā personāla un apakšuzņēmēju (4.pielikums), uz kuru iespējām iepirkuma procedūrā Uzņēmējs balstījies, nomaiņu, un iesaistīt papildu apakšuzņēmējus Līguma izpildē.

5.4.1. Uzņēmēja personāla un apakšuzņēmēju nomaiņa tiek veikta, ievērojot Publisko iepirkumu likuma 62. pantu.

**6. Pasūtītāja pienākumi un tiesības**

6.1. Pasūtītājs apņemas:

6.1.1. nekavējoties rakstveidā paziņot Uzņēmējam par visiem no Pasūtītāja neatkarīgiem apstākļiem, kas Uzņēmējam varētu traucēt Līguma izpildi;

6.1.2. nodrošināt Uzņēmējam netraucētu piekļūšanu Objektam Darbu veikšanai;

6.1.3. pirms Darbu uzsākšanas nodrošināt Uzņēmēju ar informāciju un tehnisko dokumentāciju, kas nepieciešama Darbu izpildei;

6.1.4. pieņemt Uzņēmēja savlaicīgi un kvalitatīvi izpildītos Darbus, ja tie atbilst būvprojektam, Latvijas būvnormatīviem un citiem būvniecību reglamentējošiem normatīviem aktiem un Līguma nosacījumiem.

6.2. Pasūtītājam ir tiesības:

6.2.1. veikt Darbu uzraudzību pieaicinot atbilstoši kvalificētu un sertificētu Būvuzraugu;

6.2.2. Darbu izpildes laikā pēc saviem ieskatiem veikt Uzņēmēja izpildīto saistību pārbaudi, lai pārliecinātos par Darbu atbilstību Līguma nosacījumiem;

6.2.3. pieprasīt no Uzņēmēja rakstveida paskaidrojumus jautājumos, kas saistīti ar Līguma izpildi;

6.2.4. pieprasīt Uzņēmēju par saviem līdzekļiem novērst nekvalitatīvi veiktu Darbu izpildi, ja tie neatbilst būvprojektam, Latvijas būvnormatīviem un citiem būvniecību reglamentējošiem normatīviem aktiem un Līguma nosacījumiem, nepārceļot Darbu pabeigšanas termiņu;

6.2.5. strīdu gadījumā jebkurā Darbu posmā uzticēt paveikto Darbu apjomu un tā kvalitātes pārbaudi kompetentām trešajām personām (institūcijām).

6.2.6. nepiekrist personāla un apakšuzņēmēju nomaiņai, ja Uzņēmēja piedāvātais personāls vai apakšuzņēmējs neatbilst tām iepirkuma procedūras dokumentos noteiktajām prasībām, kas attiecas uz Uzņēmēja personālu vai apakšuzņēmējiem, kā arī piedāvātais apakšuzņēmējs atbilst Publisko iepirkumu likuma 42.panta 1.daļas minētajiem kandidātu un pretendentu izslēgšanas nosacījumiem.

**7. Pušu atbildība un strīdu risināšanas kārtība**

7.1. Pasūtītājs var aprēķināt līgumsodu, kā arī ieturēt to no Nodrošinājuma, ja:

7.1.1. Uzņēmēja vainas dēļ tiek kavēts Darbu (t.sk. Garantijas darbu) uzsākšanas termiņš ilgāk par 1 (vienu) mēnesi – Nodrošinājuma pilnā apmērā;

7.1.2. Uzņēmējs neizpilda atskaites mēneša Darbus vairāk par 50% (piecdesmit procentiem) nekā ir paredzēts Darbu izpildes grafikā – 0,5% apmērā no Līgumsummas.

7.1.3. Uzņēmēja vainas dēļ tiek kavēts Darbu pabeigšanas termiņš – 0,5 % (nulle komats pieci procenti) apmērā no termiņā neizpildīto darbu summas par katru nokavējuma dienu, bet ne vairāk kā 10% (desmit procenti).

7.1.4. Uzņēmēja vainas dēļ tiek kavēts Garantijas darbu pabeigšanas termiņš – 0,1 % (nulle komats viens procents) apmērā no Līgumsummas par katru nokavējuma dienu, bet ne vairāk kā 10% no Līgumsummas.

7.1.5. Uzņēmēja vainas dēļ tiek pārkāpti un/vai neievēroti pārējie Līguma nosacījumi – 0,5 % (nulle komats pieci procenti) apmērā no Līgumsummas par katru konstatētu gadījumu.

7.2. Uzņēmējs var aprēķināt nokavējuma naudu, ja Pasūtītāja vainas dēļ tiek kavēts maksājuma samaksas termiņš - 0,5% (nulle komats pieci procenti) apmērā no laikā nenomaksātās summas par katru nokavējuma dienu, izņemot Līguma 3.5. punktā noteiktus gadījumus, bet ne vairāk kā 10% (desmit procenti) no kavētās maksājuma summas.

7.3. Nokavējuma naudas vai līgumsoda samaksa neatbrīvo Puses no saistību pilnīgās izpildes.

7.4. Puses ir atbildīgas par Līguma saistību pārkāpšanu un/ vai neievērošanu, kā arī par otrai Pusei savas vainas dēļ nodarītajiem tiešajiem zaudējumiem, saskaņā ar spēkā esošajiem normatīvajiem aktiem.

7.5. Puses tiek atbrīvotas no atbildības par Līguma saistību nepildīšanu nepārvaramas varas vai ārkārtēju apstākļu dēļ (*Force majeure*), kurus attiecīgā puse (vai abas puses) nevarēja ne paredzēt, ne novērst, ne ietekmēt un par kuru rašanos puses nav atbildīgas (piemēram, dabas stihijas (plūdi, vētra u.tml.), valdības izraisītās akcijas, politiskās un ekonomiskās blokādes, valdības vai citu iestāžu lēmumi un citi, no Pusēm pilnīgi neatkarīgi radušies ārkārtēja rakstura negadījumi, kas kavē vai ierobežo Līguma saistību izpildi).

7.6. Katra no pusēm, kuru Līguma ietvaros ietekmē nepārvaramas varas apstākļi, nekavējoties par to informē otru Pusi. Šādam paziņojumam, ja tas ir, iespējams, tiek pievienots kompetento iestāžu izsniegts apliecinājums, kas satur minēto apstākļu apstiprinājumu un raksturojumu.

7.7. Ja, kāda no Pusēm, kuras rīcību ietekmē nepārvarama vara, bez objektīva iemesla neinformē otru Pusi par nepārvaramas varas apstākļu iestāšanos 5 (piecu) darba dienu laikā, attiecīgā puse netiek atbrīvota no Līguma saistību izpildes.

7.8. Ja nepārvaramas varas apstākļi turpinās ilgāk nekā 30 (trīsdesmit) dienas, Puses kopīgi, bet ne ilgāk kā 30 (trīsdesmit) dienu laikā, risina jautājumu par Līguma turpmāko izpildi vai izbeigšanu. Līguma izbeigšanas gadījumā, kuras pamats ir nepārvarama vara, nevienai no Pusēm nav tiesību prasīt zaudējumu atlīdzību.

7.9. Līgumā neregulētajām tiesiskajām attiecībām piemērojami spēkā esošie normatīvie akti.

7.10. Ja netiek pieškirts Eiropas Savienības atbalsts un piemēro attiecināmo izdevumu samazinājumu par konstatēto normatīvo aktu vai Līguma pārkāpumu Līguma izpildē, un, ja tas radies Uzņēmēja darbības vai bezdarbības rezultātā, Uzņēmējam ir pienākums kompensēt Pasūtītājam radušos zaudējumus.

7.11. Visas nesaskaņas, domstarpības vai strīdus, kas radušies Līguma izpildes laikā, Puses cenšas atrisināt sarunu ceļā. Ja vienošanās netiek panākta, strīdi tiek risināti tiesā normatīvajos aktos paredzētajā kārtībā.

**8. Līguma spēkā stāšanās, tā grozīšanas un izbeigšanas kārtība**

8.1. Pasūtītājam ir tiesības nekavējoties vienpusēji atkāpties no Līguma gadījumos, ja:

8.1.1. pret Uzņēmēju tikušas vērstas darbības, kas saistītas ar aresta uzlikšanu mantai vai norēķinu kontiem, ietverot maksājumu apturēšanu un kas var novest uzņēmumu līdz bankrotam;

8.1.2. Uzņēmēja darbībā konstatēta ierobežota maksātspēja un pastāv tiesiskās aizsardzības procesa lietas ierosināšanas priekšnosacījumi, vai maksātnespējas procesa pazīmēs;

8.2.3. ir pasludināts tiesas spriedums par Uzņēmēja tiesiskās aizsardzības procesa vai maksātnespējas process lietas ierosināšanu vai Uzņēmēja atzīšanu par maksātnespējīgu;

8.1.4. Darbi netiek veikti atbilstošā kvalitātē un/ vai apjomā, vai Uzņēmējs nav ievērojis Darbu izpildes noteikumus;

8.1.5. Uzņēmēja vainas dēļ tiek kavēts Darbu uzsākšanas termiņš ilgāk par 1 (vienu) mēnesi;

8.1.6. Uzņēmēja vainas dēļ tiek kavēts Darbu pabeigšanas termiņš ilgāk par 20 (divdesmit) dienām;

8.1.7. Uzņēmējs 10 (desmit) dienu laikā pēc Pasūtītāja rakstiska brīdinājuma saņemšanas, turpina pārkāpt (neievērot) Līguma noteikumus;

8.1.8. Uzņēmējs nav nomainījis personālu un apakšuzņēmēju 10 (desmit) dienu laikā no brīža, kad Pasūtītājs ir konstatējis, ka Uzņēmēja nomaiņai piedāvātais personāls neatbilst iepirkuma procedūras dokumentos un Publisko iepirkuma likuma noteiktajām prasībām;

8.1.9. Uzņēmējs ir pārkāpis Līguma 5.3. un 5.4.punkta nosacījumus;

8.1.10. noslēdzot vai grozot Līgumu, ir iestājušies Publisko iepirkuma likuma 64. pantā noteiktie gadījumi;

8.1.11. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

8.2. Gadījumā, ja Līgums tiek izbeigts saskaņā ar Līguma 8.1. punkta nosacījumiem, Pasūtītājam ir pienākums rakstveidā paziņot Uzņēmējam par atkāpšanās no Līguma iemesliem.

8.3. Gadījumā, ja Līgums tiek izbeigts saskaņā ar Līguma 8.1. punkta nosacījumiem, Pasūtītājs ir tiesīgs neveikt norēķinu par Darbiem, kuri nav apstiprināti ar Aktu. Šajā punktā minētais neierobežo Pasūtītāja tiesības pieprasīt no Uzņēmēja tiešo zaudējumu atlīdzību, kā arī aprēķināt līgumsodu saskaņā ar Līguma 7.sadaļas nosacījumiem.

8.4. Gadījumā, ja Līgums tiek izbeigts pēc Uzņēmēja ierosinājuma, kas nav saistīts ar Pasūtītāja Līguma saistību izpildi, Pasūtītājs ir tiesīgs ieturēt Līguma saistību izpildes nodrošinājumu pilnā apmērā.

8.5. Būtiski Līguma grozījumi ir pieļaujami šādos gadījumos:

8.5.1.Būvprojektā tiek atklātas neprecizitātes vai konstatēti apstākļi būvprojekta īstenošanas papildus un neparedzētu darbu nepieciešamībai;

8.5.2. Būvprojekta īstenošanai tehnoloģiski nepieciešami darbi, kuri nav iekļauti Darbu apjomos;

8.5.3. dabas katastrofu rezultātā ir nodarīti bojājumi Objektam, kā rezultātā nepieciešams iekļaut papildus darbus zaudējumu novēršanai;

8.5.4. iepriekš plānoto materiālu un tehnoloģisko risinājumu aizstāšana ar jauniem, ekvivalentiem materiāliem un tehnoloģiskiem risinājumiem, tādejādi, sasniedzot kvalitatīvāku darba rezultātu;

8.5.5. kad trešo personu, t.sk. zemes gabalu īpašnieku, tiesiskās intereses, darbība vai bezdarbība aizkavē Darbu uzsākšanu vai veikšanu;

8.6. Līgums stājas spēkā ar brīdi, kad to parakstījušas abas Puses, un ir spēkā līdz Līgumā minēto saistību pilnīgai izpildei.

8.7. Jebkādi grozījumi un papildinājumi Līgumā tiek izdarīti, pusēm par to iepriekš vienojoties, pamatojoties uz Latvijas Republikā spēkā esošajiem normatīvajiem aktiem. Grozījumi un papildinājumi tiek noformēti rakstveidā un kļūst par Līguma neatņemamu sastāvdaļu.

8.8. Ja Darbu izpildes laikā rodas apstākļi, t.sk. Līguma 8.5.punktā noteiktajos gadījumos, kas ierobežo Līguma saistību izpildi, ieinteresētā puse nekavējoties iesniedz pamatotus priekšlikumus un paskaidrojumus otrai Pusei par Līguma grozījumiem un Puses vienojas par tālāko Līguma izpildi un norēķinu kārtību.

8.9. Pušu vienošanās par Līguma pagarinājumu neierobežo Pasūtītāja tiesības aprēķināt līgumsodu saskaņā ar Līguma 7.sadaļas nosacījumiem.

**9. Fizisko personu datu aizsardzība**

9.1. Pusei ir tiesības apstrādāt no otras puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā no 2018.gada 25.maija ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.

9.2. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem. Pirms personas datu nodošanas otrai Pusei personas datu subjekti ir atbilstoši informēti noteiktajā kārtībā par viņu personas datu apstrādi, kuru Līgumu noslēgšanas un/vai izpildes vajadzībām var veikt otra Puses pēc personas datu nodošanas.

9.3. Puses apliecina, ka Pasūtītājam ir tiesības publicēt Līgumu un tajā esošos personas datus Pasūtītāja mājaslapā, un, noslēdzot Līgumu, Puses ir informējušas datu subjektus par datu publicēšanu, nodošanas trešām personām, kā arī atbild par piekrišanu iegūšanu no attiecīgajiem datu subjektiem. Puses apliecina, ka Pusei ir tiesības nodot no otras Puses saņemtos personas datus saskaņā ar normatīvo aktu nosacījumiem citiem saņēmējiem ciktāl tas ir nepieciešams Līguma izpildei (piemēram, tādiem pakalpojumu sniedzējiem kā IT sistēmu uzturētājiem, apdrošinātājiem, parādu piedzinējiem, tehniskajiem uzturētājiem). Attiecībā uz personas datiem Līguma izpildes ietvaros katra no Pusēm ir personas datu pārzinis. Katra no Pusēm no otras Puses ir personas datu pārzinis, un Pusei ir pienākums atbildīgi rīkoties ar otras Puses personas datiem saskaņā ar normatīviem aktiem.

9.4. Puses vienojas, ka personas datu apstrādes nolūks ir Līguma izpilde, kā arī personas dati tiks glabāti Līguma slēgšanas periodā. Līguma darbības laikā, kā arī noilguma termiņā un vēl divus gadus pēc tā beigām, vai tik ilgi cik tas būs nepieciešamas komunikācijas izbeigšanai, vai konflikta atrisināšanai.

9.6. Puses apņemas pēc otras puses pieprasījuma iznīcināt no otras puses iegūtos fizisko personu datus, ja izbeidzas nepieciešamība tos apstrādāt šī līguma izpildes nodrošināšanai.

**10. Citi noteikumi**

10.1.Visiem paziņojumiem, ko Puses sūta viena otrai saskaņā ar Līgumu, ir jābūt rakstiskiem un tiem ir jābūt nodotiem personīgi vai nosūtītiem ierakstītā vēstulē. Paziņojums tiek uzskatīts par nosūtītu dienā, kad nodoti personīgi un tie jāuzskata par saņemtiem, kad adresāts parakstījies par korespondences saņemšanu vai nosūtīti ar ierakstītu vēstuli un tā jāuzskata par saņemtu 3. (trešajā) darba dienā pēc tam, kad tā nosūtīta adresātam uz Līgumā minēto Puses adresi vai citu adresi, ko viena Puse ir rakstiski paziņojusi otrai Pusei, vai ātrāk, ja ir saņemts attiecīgs pasta iestādes paziņojums par korespondences izsniegšanu adresātam.

10.2. Puses vienojas, ka jebkura veida informācija, kas Pusēm kļuva zināma saistībā ar Līgumu, ir uzskatāma par konfidenciālu un tā izplatīšana (publicēšana) ir atļauta tikai ar otrās Puses rakstisku piekrišanu.

10.3. Līguma izpildi vada:

10.3.1. Pasūtītāja vārdā:

- Zemgales reģiona meliorācijas nodaļas vadītāja Ilze Bergmane, tālruņa Nr.29229822, e-pasts: [Ilze.Bergmane@zmni.lv](mailto:Ilze.Bergmane@zmni.lv);

Zemgales reģiona meliorācijas nodaļas Aizkraukles sektora vadītājs Juris Zālītis, tālruņa Nr. , [26658604](tel:26658604); e-pasts: Juris.Zalitis@zmni.lv.

10.3.2. Uzņēmēja vārdā:

- Valdes loceklis Mārtiņš Ozoliņš, tālruņa Nr.29197144, e-pasts: info@dakstinurazotajs.lv.

Galvenais būvdarbu vadītājs - Ludmila Bembere, sertifikāta Nr.[4-01932](https://bis.gov.lv/bisp/lv/specialist_certificates/32938), Meliorācijas sistēmu būvdarbu vadīšana.

10.4. Parakstot Līgumu, Puses ar savu parakstu apliecina, ka:

- ir iepazinušies ar Līguma tekstu un piekrīt tā saturam;

- Pasūtītājs ir nodevis, bet Uzņēmējs ir saņēmis būvprojektu.

10.5. Līgums sastādīts un parakstīts uz 8 (astoņām) lapām ar 3 (trīs) pielikumiem uz 5 (piecām) lapām, 2 (divos) eksemplāros, pa vienam katrai Pusei. Abiem eksemplāriem ir vienāds juridiskais spēks.

**11. Pušu rekvizīti un paraksti**

|  |  |
| --- | --- |
| **PASŪTĪTĀJS:**  **Valsts sabiedrība ar ierobežotu atbildību**  **“Zemkopības ministrijas nekustamie īpašumi”**  Vienotais reģistrācijas Nr. 40003338357  Juridiskā adrese: Republikas laukums 2,  Rīga, LV-1010  Bankas nosaukums: Valsts kase  Bankas kods: TRELLV22  Bankas konts: LV11TREL9160042000000  Tālrunis: 67027587  E-pasta adrese: info@zmni.lv  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ S.Zikins  z.v. | **UZŅĒMĒJS:**.  **Sabiedrība ar ierobežotu atbildību**  **"Ģenerāluzņēmējs"**  Vienotais reģistrācijas Nr. 54103086081,  Juridiskā adrese: "Vīksniņas", Augšlīgatne,  Līgatnes pag., Līgatnes nov., LV-4108  Bankas nosaukums: Nordea Bank AB  Latvija filiāle  Bankas kods: NDEALV2X  Bankas konts: LV29NDEA0000084633985  Tālrunis: 29197144  E-pasta adrese: info@dakstinurazotajs.lv  \_\_\_\_\_\_\_\_\_\_\_\_\_\_\_\_\_\_\_\_\_\_\_\_ M.Ozoliņš  z.v. |